Parow-polisiebeamptes in hof vir korrupsieVan die polisiebeamptes kort nadat hulle in hegtenis geneem is. Foto: SAPD Die beamptes, wat Vrydag in hegtenis geneem is, staan elk tereg op agt aanklagte van korrupsie. Staatsaanklaer Max Orban het aan die hof gesê die verdagtes het by verskeie geleenthede aan sake-eienaars gesê daar is dwelms op hul persele gevind en dan aangedring op die onmiddellike betaling van boetes ten einde arrestasie te vermy. Landdros Cyril Croutz het Percy Claassen (46), Randall Phillips (28), Nocilaas Ryk (38), Muneer Daniels (29), Alvico Carolissen (28), Divan Webster (30), Dudley Abrahams (37), Casbeth Tsiri (30), Thembalethu Mazimela (29), en Samkelo Mnyanda (27) op borgtog van R5 000 elk vrygelaat. Hulle moet op 15 Januarie weer in die hof verskyn. Croutz het die beskuldigdes gewaarsku om by hul borgvoorwaardes te hou en het gesê hulle sal weer in hegtenis geneem word indien hulle nie doen nie.